19.12.2022
ET
Euroopa Liidu Teataja
L 323/99
KOMISJONI OTSUS (EL) 2022/2494, 9. detsember 2022, millega kiidetakse heaks Leedu taotlus seoses kolmanda võrdlusperioodi tulemuseesmärkide läbivaatamisega (teatavaks tehtud numbri C(2022) 8985 all) (Ainult leedukeelne tekst on autentne) (EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 549/2004, millega sätestatakse raamistik ühtse Euroopa taeva loomiseks (raammäärus), (1) eriti selle artikli 11 lõike 3 punkti c,
võttes arvesse komisjoni 11. veebruari 2019. aasta rakendusmäärust (EL) 2019/317 (millega kehtestatakse ühtse Euroopa taeva algatuse raames tulemuslikkuse kava ja tasude süsteem ning tunnistatakse kehtetuks rakendusmäärused (EL) nr 390/2013 ja (EL) nr 391/2013), (2) eriti selle artikli 18 lõiget 1,
ning arvestades järgmist:
ÜLDISED KAALUTLUSED
(1)
Määruse (EÜ) nr 549/2004 artikli 11 kohaselt tuleb koostada aeronavigatsiooniteenuste tulemuslikkuse kava, mis sisaldab riiklike tulemuslikkuse kavasid, milles sätestatakse siduvad tulemuseesmärgid, mis on kooskõlas kogu Euroopa Liitu hõlmavate eesmärkidega, mille komisjon on asjaomaseks võrdlusperioodiks vastu võtnud.
Neid tulemuslikkuse kavasid käsitlevad üksikasjalikud eeskirjad on sätestatud rakendusmääruses (EL) 2019/317.
Kooskõlas määruse (EÜ) nr 549/2004 artikli 11 lõike 3 punktiga c hindab komisjon liikmesriikide seatud tulemuseesmärke, et tagada kooskõla vastavate kogu ELi hõlmavate tulemuseesmärkidega.
(2)
Komisjon võttis 13. aprillil 2022 vastu otsuse (EL) 2022/769, (3) milles jõuti järeldusele, et Leedu Vabariigi (edaspidi „Leedu“) esitatud kolmanda võrdlusperioodi tulemuslikkuse kava projektis esitatud tulemuseesmärgid on kooskõlas kogu ELi hõlmavate tulemuseesmärkidega.
Otsuse (EL) 2022/769 alusel võttis Leedu kooskõlas rakendusmääruse (EL) 2019/317 artikli 16 punktiga a kolmanda võrdlusperioodi tulemuslikkuse kava ametlikult vastu.
(3)
26. augustil 2022 esitas Leedu rakendusmääruse (EL) 2019/317 artikli 18 lõike 1 punkti a alapunkti ii alusel komisjonile taotluse vaadata läbi Leedu 2022., 2023. ja 2024. kalendriaasta marsruutlendude läbilaskevõime ja marsruudi kulutõhususe tulemuseesmärgid.
(1) ELT L 96, 31.3.2004, lk 1.
(2) ELT L 56, 25.2.2019, lk 1.
(3) Komisjoni 13. aprill 2022. aastaotsus (EL) 2022/769, milles käsitletakse Euroopa Parlamendi ja nõukogu määruse (EÜ) nr 549/2004 kohaselt Leedu esitatud tulemuslikkuse kava projektis sisalduvate tulemuseesmärkide kooskõla kogu Euroopa Liidule kolmandaks võrdlusperioodiks seatud tulemuseesmärkidega (ELT L 139, 18.5.2022, lk 116).